Diari Oficial de la Generalitat Valenciana


Sumari del DOGV 9354, del 03-06-2022 (2022/5016)

ACORD de 27 de maig de 2022, del Consell, pel qual s'autoritza incrementar el límit per a adquirir compromisos de despesa amb càrrec a exercicis futurs, imputables a la línia de subvenció de concessió directa S8840 «Construcció de pont en la Vall d'Uixó (Castelló)» del capítol 7 del Programa 513.10 «Infraestructures Públiques» de la Conselleria de Política Territorial, Obres Públiques i Mobilitat (VL 08.003/22-013).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9354

Data del DOGV
:   03-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5016


Data del document
:   27-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 de maig de 2022, del Consell, pel qual s'autoritza incrementar el límit per a adquirir compromisos de despesa amb càrrec a exercicis futurs, imputables a la línia de subvenció de concessió directa S8840 «Construcció de pont en la Vall d'Uixó (Castelló)» del capítol 7 del Programa 513.10 «Infraestructures Públiques» de la Conselleria de Política Territorial, Obres Públiques i Mobilitat (VL 08.003/22-013). [2022/5016]  
  
En el pressupost de la Generalitat per a l'exercici 2022, figura en l'annex de transferències i subvencions de capital del programa 513.10 «Infraestructures Públiques» de la Conselleria de Política Territorial, Obres Públiques i Mobilitat, la línia de concessió directa S8840 «Construcció de pont en la Vall d'Uixó (Castelló)», amb una dotació inicial de 470.000 euros que, que té per finalitat finançar la construcció d'un pont entre els polígons industrials la Mesquita i Belcaire.  
  
L'aportació màxima de la Generalitat per a l'execució d'aquesta infraestructura, prevista en el projecte de conveni a subscriure per a regular i instrumentalitzar la subvenció, ascendeix a 1.410.000 euros, distribuïts en dues anualitats de 470.000 euros per a l'exercici 2022, i de 940.000 euros per a l'exercici 2023, d'acord amb el termini previst per a la construcció del pont.  
Considerant aquesta distribució d'anualitats i els límits que per a comprometre despesa en exercicis futurs estableix l'article 40.3 de la Llei 1/2015, d'Hisenda Pública, del Sector Públic Instrumental i Subvencions, la Conselleria Política Territorial, Obres Públiques i Mobilitat proposa incrementar el límit quantitatiu per a adquirir compromisos amb càrrec a la línia S8840 «Construcció de pont en la Vall d'Uixó (Castelló)» del capítol 7 del programa 513.10 «Infraestructures Públiques», per a l'anualitat 2023, amb la finalitat d'atendre els compromisos de despesa derivats de l'execució de l'esmentada construcció.  
  
A aquest efecte, i en virtut del que es preveu en l'article 168.1 A) i en l'apartat 4 de l'article 40 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta del conseller d'Hisenda i Model Econòmic, adopta el següent  
  
  
Acord  
  
Primer i únic: Autoritza la modificació del límit quantitatiu que estableix l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a comprometre despesa en exercicis futurs, amb càrrec a la línia de subvenció de concessió directa S8840 «Construcció de pont en la Vall d'Uixó (Castelló)» de l'annex de transferències i subvencions de capital del programa 513.10 «Infraestructures Públiques», d'acord amb el següent detall:  
  
  
Anualitat Límit actual Límit modifict  
6400 960.464 940.000  
  
  
  
València, 27 de maig de 2022  
  
La consellera secretària  
MÓNICA OLTRA JARQUE